Referat YDU generalforsamling 2023:

1. Valg af dirigent
	* Naomi Nadler bliver valgt som dirigent uden indsigelser
2. Valg af referent
	* Signe Bach bliver valgt som dirigent uden indsigelser
3. Årets gang v. forperson Sara Tolouee (indsat i fuld længde nedenfor)
4. Gennemgang af regnskab 2022 ved kasserer Emil Durukan
	* Godkendes
5. Valg til bestyrelsen

Det er 4 bestyrelsesposter (2-årig) og 2 suppleantposter (1-årig) på valg:

Sara Tolouee (genopstiller)

Emil Durukan (genopstiller ikke)

Charlotte Madsen (genopstiller)

Bjarke Klit Søndergaard (genopstiller)

Suppleant:

Shima Bjerrum (genopstiller ikke)

Alexander Hillers (genopstiller som bestyrelses medlem)

* 6 kandidater opstiller til bestyrelsesposterne. Ved kampvalg vælges til bestyrelsen:

Charlotte Madsen, Alexander Hillers, Gjertrud Egge Wennevik, Marie Mykløy Haslund

* 2 andre kandidater vælges som suppleantposterne:

Bjarke Klit Søndergaard, Sara Tolouee

1. Valg af intern revisor
	* Qayssar Adnan Jalil melder sig som intern revisor
2. Boglegat
	* Der er 11 kvalificerede ansøgere. Ved lodtrækning tildeles boglegatet Louise Klug Gårdsvig Nielsen
3. Eventuelt
	* ingen anmærkninger

**Årsberetning Foreningen af Yngre Danske Urologer (YDU)**

I YDU har vi i løbet af dette år afholdt 4 online og 2 fysiske møder. Det første fysiske møde var til konstituering og det andet var i Korsør for at færdiggøre planlægning af årsmødet.

Ved den seneste generalforsamling var der en stor udskiftning i YDU-bestyrelsen, hvor vi sagde farvel til Andreas Thamsborg, Andrea Krug, Katrine Schou-Jensen og Pernille Hammershøj og samtidig bød vi velkommen til Alexander Hillers, Stine Lohmann, Bjarke Klit Søndergaard, Naomi Nadler og Signe Wang Bach.

Vores repræsentanter i NRU (Nordic Residents in Urology) har været med til at arrangere et vellykket NRU-kursus i februar om nyrekræft og en god residents dag om blærekræft i forbindelse med NUF i Bergen. Nu er NRU-gruppen i gang med at planlægge NRU Course i 2024 som omhandler stenkirurgi. Det er planen at der i fremtiden vil være et arrangement om året, enten et 2-dages NRU-course eller en residents day i forbindelse med NUF.

Frederikke Eichner Sørensen deltog som en del af ESRU faculty ved YUOR-day i forbindelse med EAU. ESRU har holdt 2 fysiske møder, hvor YDU var repræsenteret ved det ene i marts.

Vi har også foretaget nogle strukturelle ændringer i FEBU-gruppen, hvor vi nu ikke længere opdeles geografisk i øst og vest. I stedet arbejder vi tæt sammen på tværs af hele landet, og vores kurser tilbyder både fysisk og online deltagelse.

Endelig har muligheden for medlemskab af LVS gjort det nemt for vores medlemmer at indmelde sig i YDU via lægeforeningens hjemmeside. Dette er for at vi kan håndtere vores medlemmers private oplysninger på en sikker og forsvarlig måde.

Vi er i år begyndt at opkræve kontingent, som blev godkendt ved vores generalforsamling i 2018. Vi ser frem til, at mange yngre urologer igen melder sig ind i YDU.

Vi glæder os til at se mange yngre urologer i Nyborg i år.

Sara Tolouee, forperson for YDU